**Az alábbi két szöveg (A, B) a keresztes hadjáratok összetevőivel foglalkozik. Vesse össze őket a megadott szempontok figyelembe vételével úgy, hogy a megfelelő szövegrészlet elemeit vázlatosan használja!**

**B**, A keresztes háborúk elsődlegesen és alapvetően a nyugat-európai feudális uraknak és más erőknek a római egyház által irányított terjeszkedési mozgalmai voltak a teljesen kifejlődött feudalizmus korszakában. A Szentföldön visszamaradt nemesek száma, ahhoz képest, hogy mennyien vettek részt a hadjáratokban, egyébként sem felelt meg a várakozásoknak. Ha a paraszt közvetlenül részt vett a hadjáratokban, „jobbik esetben” tönkrement, rendszerint azonban fegyver vagy járvány vitte el. Csak nagyon kevesen akadtak, akiknek teljesedett az a reményük, hogy túl a tengeren jóra fordul az életük. Nyugat-Európa császárai, királyai sokkal kevésbé voltak elkötelezve a keresztes háborúkban, mint a kúria. Amikor arról volt szó, hogy támogassák-e a keresztes hadjáratok hódító akcióit, részt vegyenek-e bennük, aknázzák-e ki őket, elhatározásaikat mindig az irányította, hogy saját hatalmukat növeljék, azaz területeiket és hűbéres államaikat gyarapítsák. (*Részletek Walter Zöllner: A keresztes háborúk története című monográfiájából)*

**A**, Ami a lelkieket illeti, meg nem mondható, hány keresztes vitéznek volt áldás, hogy felvette a keresztet; minden bizonnyal azok közül, akik felemelték, csak kevesen rnérlegelték, mekkora árat fognak fizetni az így szerzendő lelki javakért; valószínű, hogy nem sokáig fontolgatták az elhatározást. Az első három nagy hadjárat mindent elsöprő lelkesedéssel indult; a kevesek önzetlen nemessége magával ragadta a tétovázókat, a többieket pedig megszégyenítette és a példa követésére ösztönözte. Aki elindult a haddal, az mind vállalta az ismeretlennel való szembenézést. Senki számára sem olyan kaland volt ez, ami földi javakkal kecsegtetett volna, még azok számára sem, akik később a közép-keleti keresztes államok uralkodói lettek. A nagy uralkodók közül, akik a kereszt jegyében hadba indultak, senki nem követelhette alattvalóitól, hogy hasonlóképpen cselekedjenek, hiszen iszonyú felelősség nehezedett az otthonmaradók vállára is. Aki csatlakozott a keresztes hadakhoz, az mind önként és szabadon döntött. *(Részlet Donald Matthew: A középkori Európa atlasza című monográfiájából)*

1, A hadjáratok „elsődleges” célja, a részt vevők hadba szállásának oka:

………………………………………… …………………………………………..

2, A vezetők elkötelezettsége, odaadása:

……………………………………….. …………………………………………..

3, A néptömegek hadba vonulásának következményei:

………………………………………. ………………………………………….

4, A remélt eredmények jellege:

………………………………………. …………………………………………..

5, A hadjárat vezetőinek (uralkodók) céljai:

……………………………………… …………………………………………..

**Megoldás:**

1, „lelki példa követése” terjeszkedési, mozgalom: területszerzés

2, „mindent elsöprő” kevésbé elkötelezettek (mint a kúria)

3, „kevesen mérlegelték” „tönkrement”, „fegyver vitte el”

4, „lelki javak megszerzése” „jóra fordul az életük” (anyagi javak)

5, „nem földi javakkal kecsegtető” területeiket és hűbéres államaikat gyarapítsák

**Az alábbiakban a keresztes mozgalom és az abban résztvevők céljainak összefoglalását olvashatja. Állapítsa meg, hogy igazak vagy hamisak a keresztes mozgalomról szóló állítások! A szövegek betűjelének – egy is elegendő - felhasználásával indokoljon!**

**A**, Bizánc valószínűleg fegyelmezett katonai alakulatok segítségét várta, amelyek császári segédcsapatokként, az ő vezetése alatt tevékenykednek majd, de azoknak eszük ágában sem volt alávetni magukat a bizánci császár akaratának.

**B**, „az üdvösség elnyeréséhez egy szerzetesnek nem kell keresztes háborúba mennie, egy keresztesnek pedig nem kell kolostorba lépnie” (Guibert de Nogent)

**C**, A nyugati nemesség és lovagság a középkorban mindvégig azért tartotta életben a keresztes háború eszményét, mert rangja és helyzete ezáltal vallási tartalmú, különleges státusú lett.

**D**, A keresztes háborúkkal a nyugati lovagság új, szakrális legitimációt nyert: fegyveres szolgálatukat nem egy-egy hűbérúr parancsára, hanem Krisztus fennhatósága alatt végzik.

**E**, A pogányok elleni harc mellett az eretnekek elleni küzdelem is a keresztes háború rangjára emelkedett: az ilyen harc éppúgy a „mennyei Jeruzsálem” elérését eredményezte, ahogyan a palesztínai, hispániai vagy északkeleti „zarándoklat”.

**F**, A keresztes hadjárat tehát lényegében fegyveres zarándoklatnak számított, azaz a keresztesek elsősorban nem átgondolt, tervszerű politikai-katonai célokat akartak megvalósítani, hanem Isten minél nagyobb szolgálata volt a cél.

**G**, A hadjáratok összekapcsolódtak azzal az ótestamentumi harc gondolatával, melynek során az úr kiválasztott népét Izraelbe vezette s azt a földet nekik adta. A keresztes háború tulajdonképpen ezt a bibliai eseményt ismétli

**H**, Pápai értelmezés szerint a hitetlenek ellen viselt háborút tulajdonképpen az egyház valamennyi aktív ellensége ellen kell vívni; ezért a keresztes hadjáratok meghirdetése csak eszköz volt egy pápai hadsereg verbuválására.

**I**, Elsősorban a keresztes háborús bűnbocsánatról, a világi vezeklés elengedéséről van szó, a töredelmes bűnbánat, illetve a gyónás után.

**J**, Az egyház szerint a szent háború nem csak azokra vonatkozik, akik részt vesznek benne, hanem valamilyen módon mindenkinek bele kell vonódnia. Hatalmas hatást gyakorolt a laikusokra azzal, hogy keresztesekért szóló zsoltárokat és imákat helyezett a misébe.

**K**, A propagandaeszközök között megjelenik az a felfogás, hogy egy halottért való keresztes elköteleződés megrövidíti az elhunyt szenvedéseit a purgatóriumban. Ily módon a megcélzott közönség, elsősorban a lovagság, úgy érezhette, hogy nemcsak saját lelki üdvéért száll harcba, hanem elhunyt rokonaiért is.

|  |  |  |  |
| --- | --- | --- | --- |
| ÁLLÍTÁS | IGAZ | HAMIS | INDOKLÁS |
| A keresztes mozgalom ideológiájában szerepeltek ószövetségi elemek is |  |  |  |
| A háború megváltoztatta a nemesség eszmeiségét, presztízsét. |  |  |  |
| A keresztes háborúk a Szentföldön folytak. |  |  |  |
| A hadjáratok meghirdetésekor a résztvevőknek ígértek bűnbocsánatot. |  |  |  |
| A mozgalomban való részvétel magánügy volt. |  |  |  |
| A keresztesek célja spirituális jellegű |  |  |  |
| A keresztes mozgalom a zarándoklat egy sajátos formája |  |  |  |
| Az első keresztes csapatok harcértéke alacsony volt. |  |  |  |

Olyan háborúk, amelyeket a pápa hirdetett meg, s amelyekben a résztvevők fogadalmat tettek, és bűnbocsánatot nyerhettek. Földrajzi értelemben pontosan körülhatárolható térségre irányult, az Úr jeruzsálemi sírjának visszaszerzésére és a Szentföld feletti keresztény uralom megteremtésére. A részvétel a lelki adományok mellett világi privilégiumokkal is járhatott. (Hans Eberhard Mayer definíciója)

**Megoldás:**

|  |  |  |  |
| --- | --- | --- | --- |
| ÁLLÍTÁS | IGAZ | HAMIS | INDOKLÁS |
| A keresztes mozgalom ideológiájában szerepeltek ószövetségi elemek is | X |  | G |
| A háború megváltoztatta a nemesség eszmeiségét, presztízsét. | X |  | C, D |
| A keresztes háborúk a Szentföldön folytak. |  | X | E, H |
| A hadjáratok meghirdetésekor a résztvevőknek ígértek bűnbocsánatot. |  | X | K |
| A mozgalomban való részvétel magánügy volt. |  | X | J |
| A keresztesek célja spirituális jellegű | X |  | B, F, I, K |
| A keresztes mozgalom a zarándoklat egy sajátos formája | X |  | E, F |
| Az első keresztes csapatok harcértéke alacsony volt. | X |  | A |

**Az alábbi feladat a történelmi emlékezetről és a propagandáról egyaránt szól. II. Orbán elhíresült 1095-ös, clermont-i beszédének több változata maradt fenn. Rendelje a táblázatokban megfogalmazott állításokhoz a hozzájuk tartozó szöveg betűjelét! Egy szám többször és több helyen is szerepelhet!**

**A**, „Ha valaki lelkét meg akarja menteni, ne késlekedjék az Úr útját alázatosan elkezdeni; ha pedig pénzben szűkölködnék is, elegendő lesz neki az Úr irgalma. […] Testvérek, sokat kell szenvednünk Krisztus nevéért, ti. nyomorúságot, szegénységet, mezítelenséget, üldözéseket, szükséget, betegséget, éhséget, szomjúságot és más ilyesmit, mint ahogyan az Úr mondotta tanítványainak: "Sokat kell szenvednetek az én nevemért" és: "ne szégyelljetek szólani az emberek színe előtt", "én pedig szájat adok néktek és ékesszólást" és végezetül: "nagy jutalomban lesz részetek".” *(Ismeretlen szerző változata a Gesta Francorum et aliorum Hierosolymitanorum című krónikából)*

**B**, „Fiaim Krisztusban! mivel megfogadtátok, hogy megerősítitek egymás között a békét, és védelmezitek az egyház jogait; most aztán szenteljétek új vállalkozásra erőtöket, amint Isten akarja. Segítséget kell vinnetek keleti hittestvéreiteknek, akiket a pogány törökök gyilkolnak, fogságba ejtenek, akiknek templomait lerombolják, romba döntve Isten földi birodalmát. Nem én parancsolom, hanem Isten, hogy mindenki, lovagok és gyalogemberek, gazdagok és szegények, egyházi emberek és világiak, szegődjenek az Úr szolgálatába, űzzék el azt a gonosz fajzatot a Szentföldről. Ti, akik ez ideig testvéreitek és rokonaitok ellen harcoltatok, küzdjetek most a barbárok ellen; és akik csekély földi előnyökre törekedtetek, most vívjatok az örök boldogság jutalmáért!” *(Foucher de Chartres változata az általa írt krónikából)*

**C**, „Hallhattátok, mily szorongatott helyzetben vannak keresztény testvéreink Jeruzsálemben, Antiochiában és más keleti városokban. A keresztények vérét ontják, a templomokat istállókká változtatják: ez történt Betlehemben és mindenütt azon a tájon. Megvalósult a zsoltárszerző próféta jóslata: felülkerekedett a Gonosz. Ezért hát a keresztények ne egymás ellen fordítsák fegyverüket, hanem Isten ellenségeit győzzék le!”

 *(Baudri de Borgueil változata)*

**D**, „Ti félnétek a haláltól, ti példás bátorságú és rettenthetetlen férfiak? Nem tudnátok, hogy az ember számára a földi lét csak küzdelem, s hogy a boldogság a halál utáni megdicsőülésben van?! Szeretett testvéreim, ezért hát ne habozzatok feláldozni életeteket a szent ügyért. Esztelenség volna megfosztani magatokat az örök boldogságtól, hogy csupán egy múlékony élet élvezeteit ízleljétek.”

 *(Willermus de Malmesbury hallomás alapján készült változata)*

|  |  |
| --- | --- |
| ÁLLÍTÁS | A SZÖVEG/SZÖVEGEK SZÁMA |
| A háború célja a hittestvérek megsegítése. |  |
| A szöveg fő retorikai fogása a szenvedésért járó égi jutalom hangsúlyozása. |  |
| A keresztes mozgalmat maga Isten akarja. |  |
| A keresztény összefogást és megbékélést sürgeti a nagy cél érdekében. |  |
| A keresztes mozgalom teljes társadalmi összefogást kíván. |  |
| A háborúban történő mártírhalál az üdvözülést hozza el. |  |
| A szentföldi eseményeket próféciával hozza összefüggésbe. |  |

**Megoldás:**

|  |  |
| --- | --- |
| ÁLLÍTÁS | A SZÖVEG/SZÖVEGEK SZÁMA |
| A háború célja a hittestvérek megsegítése. | B, C |
| A szöveg fő retorikai fogása a szenvedésért járó égi jutalom hangsúlyozása. | A |
| A keresztes mozgalmat maga Isten akarja. | B |
| A keresztény összefogást és megbékélést sürgeti a nagy cél érdekében. | B, C |
| A keresztes mozgalom teljes társadalmi összefogást kíván. | B |
| A háborúban történő mártírhalál az üdvözülést hozza el. | A, D |
| A szentföldi eseményeket próféciával hozza összefüggésbe. | C |